Marius Bakken
Store norske leksikon,Sport og spill,Friidrett,Løp
Marius Bakken er en norsk tidligere friidrettsutøver som var blant de beste europeiske langdistanseløperne tidlig på 2000-tallet. Han ble som best nummer ni i VM på 5000 meter og satte en rekke norske rekorder på 3000 og 5000 meter.
Idrettskarriere Bakken fikk sitt internasjonale gjennombrudd i 1999 med sølv i U-23-VM på 5000 meter og VM-deltagelse på samme distanse. Etter dette fortsatte framgangen, og i 2001 ble han nummer ni på 5000 meter i VM utendørs. I starten av 2000-tallet var Bakken jevnlig blant de beste løperne i Europa, i VM i 2005 endte han som nummer tolv på 5000 meter som eneste europeer i finalen. Bakken deltok i OL på 5000 meter i 2000 og 2004, uten å kvalifisere seg til finalen.I norgesmesterskap vant Bakken i alt sju NM-titler fra perioden 2001–2005: 1500 meter (3), 5000 meter (2) og terrengløp (2).Etter et skuffende europamesterskap i 2006, valgte han i 2007 å gi seg med friidrett for å fokusere på medisinstudiet.Bakken representerte IL Runar i sin aktive karriere. Norske rekorder Bakken hadde lenge den norske rekorden på 3000 meter med 7.40,77 satt i Brussel 24. august 2001. Rekorden sto til Henrik Ingebrigtsen løp inn til 7.36,85 under Bislett Games 13. juni 2019.Fra 2004 til 2019 hadde han også norsk rekord på 5000 meter med 13.06,39 inntil Jakob Ingebrigtsen løp inn til 13.02,03 under et Diamond League-stevne i London 20. juli 2019.Marius Bakken holder norsk bestenotering på 2000 meter med 5.01,48 satt i 2003. Personlige rekorder Øvelse Rekord Dato Sted     800 m 1.52,60 9/7 1998 Oslo   1500 m 3.38,84 28/8 2005  Rieti, Italia    2000 m 5.01,48 31/5 2003 Florø   3000 m 7.40,77 24/8 2001 Brussel, Belgia    5000 m 13.06,39 2/7 2004 Roma   10 000 m 28.26,36 1/4 2000  Lisboa, Portugal    10 km gateløp 28.33 30/4 2000 Oslo   3000 m (innendørs) 8.04,26 18/2 2003 Stockholm Les mer i Store norske leksikon friidrett Eksterne lenker IAAF: Utøverprofil Marius Bakken